BAMLના EPFR ડેટા અનુસાર, ઇક્વિટી આધારીત ફંડોમાં ગયા સપ્તાહમાં ૨૯.૭ અબજ ડોલરના નાણાં પાછા ખેંચાયા હતા. ગયા સપ્તાહની પહેલા અમેરિકાના ઇક્વિટી ફંડોની સ્થિતિ અન્ય દેશોની સરખામણીએ સારી હતી. પરંતુ ગત્ સપ્તાહમાં આવેલા વૈશ્વિક સેલઓફમાં અમેરિકાના ઇક્વિટી ફંડો પણ ઝપેટમાં આવી ગયા હતા અને ૨૪.૨ અબજ ડોલરનો આઉટફ્લો નોંધાયો હતો. જુન ૨૦૧૮ને અંતે પૂરા થયેલા ત્રિમાસિક ગાળાનો અંત આ સાથે અંત્યત ચંચળતાભર્યા અને સાવેચતીના વાતાવરણ સાથે થયો હતો. અમેરીકા અને ચીન વચ્ચેના ટ્રેડ વોરને કારણે વિશ્વના વેપારને ફટકો પડવાની ભિતી વચ્ચે શેરબજાર હચમચી ગયા છે. અમેરિકાએ શરૂ કરેલા પોતાના વેરા સંરક્ષણનો રેલો એશિયાથી લઇને યુરોપના દેશો સુધી પહોંચી ગયો છે.